Nord (jääkaru)

Nord (24. november 2001 Schönbrunni loomaaed – 8. jaanuar 2019 Tallinna loomaaed) oli Tallinna loomaaia isane jääkaru.

Jääkaru Nord sündis 24. novembril 2001 Viini Schönbrunni loomaaias. Tallinna saabus ta 10. aprillil 2009 Moskva loomaaia kingitusena. Mõnda aega elas jääkaru vahepeal ka Novosibirskis. Moskvas kutsuti Nordi Kefirtšikuks, sest tema lemmikjook oli keefir. 

Nord moodustas loomaaias paari emase jääkaru Fridaga. Neil sündis kaks järglast: Nora (2013), kes elab Viini Schönbrunni loomaaias ja poeg Aron (2016), kes viidi novembris 2020 Prantsusmaale La Flèche'i loomaaeda.

8. jaanuaril 2019 Nord eutaneeriti 17-aastaselt. Hoolimata suurtest veterinaarsetest jõupingutustest ning kõigi olemasolevate teadmiste rakendamisest ei õnnestunud jääkaru vasaku käpa kroonilist psühhosomaatilise tekkemehhanismiga haavandit terveks ravida.

Tuntud loomad
Tallinna Loomaaed
Sündinud 2001
Surnud 2019